Martin Vidović

**Martin Vidović** (født 15. juli 1953 i Vidonje nær Metković i den kroatiske del av Jugoslavia) er en kroatisk prelat, katolsk titulærerkebiskop og diplomat ved Den hellige stol.
## Liv og virke
### Prest
Etter å ha fullført sine filosofiske og teologiske studier i Roma, ble Martin Vidović ordinert til prest av pave Johannes Paul II den 28. mai 1989 i Peterskirken. Han arbeidet først som journalist for Vatikanradioen (1983/94) og *[[L'Osservatore Romano]]*, samt for den kroatiske ukeavisen *[[Glas Koncila]]*. 

Han begynte i tjeneste for Den hellige stol og virket i Statssekretariatet for gjenoppbygging i Bosnia-Hercegovina. Fra 1994 til 1999 tjenestegjorde han som sekretær for den apostoliske nuntius i Bosnia-Hercegovina. I 2001 arbeidet han også for *[[Peregrinatio ad Petri Sedem]]*, den pavelige institusjonen som støtter pilegrimer til Roma.

Mons. Vidović deltok aktivt i forberedelsene og gjennomføringen av fem pastoralbesøk av pave Johannes Paul II til kroatiske katolikker: tre ganger til Republikken Kroatia (1994, 1998 og 2003) og to ganger til Bosnia-Hercegovina. Hans nære forbindelse med den hellige Johannes Paul II fremgår blant annet av ordene i det apostoliske brev som den samme paven skrev i anledning av hans utnevnelseskriv til nuntius i 2004:

::*<small>«Født som du er i det elskede land Kroatia, fikk du, min kjære sønn, en utmerket åndelig oppvekst i din familie, fremfor alt fra dine foreldre, som du senere, gjennom årene, flittig bygde videre på. Den 28. mai sommeren 1989, ordinerte vi deg selv til prest i Peterskirken. Etterpå arbeidet du flittig i Den hellige stols tjeneste, spesielt ved Vatikanets radiostasjon, i det apostoliske nuntiatur i Bosnia-Hercegovina, og i Statssekretariatet. Du viste ditt talent, dine spesielle evner og din spesielle tillit til Herren under forberedelsene til våre pastorale besøk i Kroatia og Bosnia-Hercegovina. Siden du lenge har vist din smidighet og dyktighet i å lede kirkelige anliggender, har vi nå besluttet å betro deg et enda mer ansvarlig tjenesteembete. Ved vår apostoliskemyndighet utnevner vi deg derfor med dette brevet til apostolisk nuntius i Hviterussland og utnevner deg til titulær erkebiskop av Nin, med de nødvendige rettigheter og tilsvarende fullmakter.»</small>*

### Titulærerkebiskop, nuntius til Belarus
Den 15. september 2004 utnevnte pave Johannes Paul II ham til titulærerkebiskop av *Nona* og apostolisk nuntius til Belarus. Han ble ordinert til biskop av kardinalstatssekretær Angelo Sodano den 21. november 2004 i Split.De medkonsekrerende var kardinal Vinko Puljić, erkebiskop av Vrhbosna, og Marin Barišić, erkebiskop av Split-Makarska.

Martin Vidović ble kalt tilbake fra Minsk den 15. juli 2011 på grunn av sitt engasjement for menneskerettigheter. Fratredelsen fra den diplomatiske posten skjedde etter at han hadde hatt møte med landets oplitiske opposisajon samtidig som Vatikanets statssekretær Tarcisio Bertone og pave Benedikt XVI forsøkte å forhandle med president Aleksander Lukasjenko.

Deretter returnerte han til Roma hvor han fikk sporadiske oppdrag fra Den hellige stol.

Den påfølgende nuntius til Belarus ble erkebiskop Claudio Gugerotti, som i ti år hadde vært pavelig nuntius til Georgia, Armenia og Aserbajdsjan.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Antonio Samorè (1905–1983) *1950
* Kardinal Angelo Sodano (1927-2022) *1978
* Erkebiskop *Martin Vidović* (1953-) *1997

## Referanser